Nüüd ma arvan küll, et ma olen kogu maailma lolluse ühekorraga konsentraadina ära näinud. Ma nimelt juhtusin mingil minu jaoks täiesti arusaamatul põhjusel olema sunnitud vaatama ühte osa mingist eesti uuest  st "Unistuste printsess". Tsiteerides sama saate osalisi: "Ouuuuumaiiiiiiigaaaaaad!"    Mul oli niiiiiiiiiiiiiiiii piinlik. "Viimses reliikvias" olid tegelasteks musketärid ja Jackie Kennedyl oli hullult palju abikaasasid, kes surematuid tsitaate loopisid.  i-röökurist tibi üllatus, et tema oma kommentaaridega a la "elu-feeling" ja "nüüd me siia sureme, oioi, auto hakkas sõitma!" ei osutugi glamuurikuningannaks oli ka ikka tase  omaette. Rääkimata nätsu mäluva kandidaadi näoilmetest, kui uued mängijad sisse astusid. Glamuurikuningannad... Issand jumal, kui need on printsessid, siis olen mina paavsti nuntsius Eesti Vabariigis!  Võtsin Lauralt lubaduse, et kuitahes kännutaha minu kasvatusmeetodid peaksid tema puhul ka minema, sellisesse saatesse ei lähe tema mitte mingi hinna eest. Vastasel juhul sooritan ma persekukkunud lapsevanemana tõepoolest rituaalse ja piinarikka enesetapu.    Ma lähen nüüd ja teen endale selle  ahastuse ja ikalduse peale, mida ma just olin sunnitud omaenese silmaga televiisorist vaatama, ühe kangemat sorti kokteili. Taevas olgu tänatud "Top Geari" tegijate eest. Vähemalt eluterve briti huumor on veel maailmas alles ja seda pole häbi vaadata.